**БИОГРАФИЈА**

Д-р Александар Љ. Спасов е роден во Скопје на 16.3.1981 година. Основното образование го завршил во Скопје и Краков, Полска. Средното образование го завршил во Гимназијата „Јосип Броз Тито“ во Скопје со континуиран одличен успех.

Во учебната 1999/2000 година се запишал како редовен студент на правните студии на Правниот факултет „Јустинијан Први“ во Скопје и нив ги завршил во октомври 2005 година со средна оценка 9.29 со што се стекнал со стручниот назив дипломиран правник.

Од учебната 2005/2006 година се запишал на последипломските студии по Теорија на правото, а заклучно со јули 2008 година ги положил сите испити на последипломските студии со просечна оценка 10. Во јуни 2010 година успешно ја одбранил магистерската теза со наслов „Државниот суверенитет во контекст на процесите на глобализацијата“ на Правниот факултет „Јустинијан Први“ при УКИМ во Скопје, со што се стекнал со научен степен магистер на правни науки од областа на теоријата на правото.

Во јуни 2015 година успешно ја одбранил докторската дисертација со наслов „Современите теории за државниот суверенитет во меѓународниот поредок меѓу правниот позитивизам и државната одговорност“ на Правниот факултет „Јустинијан Први“ при УКИМ во Скопје, со што се стекнал со научен степен доктор на правни науки.

Од учебната 2001 до 2008 година бил демонстратор на наставната дисциплина Вовед во правото. Во декември 2008 година со одлука на Наставно-научниот совет на Правниот факултет е избран во звањето помлад асистент на дисциплините Вовед во правото и Теорија на правото, а во октомври 2010 година е избран во звањето асистент на научната област воведни и теоретски правни науки (вовед во правото, теорија на правото и филозофија на правото).

Во октомври 2015 година е избран во звањето доцент на научната област воведни и теоретски правни науки (вовед во правото и филозофија на правото).

Во јули 2020 година е избран во звањето вонреден професор на научната област воведни и теоретски правни науки (вовед во правото и филозофија на правото).

Д-р Александар Љ. Спасов како помлад асистент и асистент бил ангажиран и во спроведувањето на вежбите по предметите социологија на правото и уставно право.

Д-р Александар Љ. Спасов остварил повеќе студиски престои на реномирани странски универзитети и институти, а за време и непосредно по завршувањето на студиите, остварил и стручна пракса во повеќе институции во Македонија и странство. Во 2003 година бил практикант во Собранието на Република Македонија, а во 2006 година бил стипендист на Сојузниот парламент на СР Германија (Германски Бундестаг) каде што остварил стручна пракса во канцеларија на пратеник во Бундестагот. Во 2003 година бил на хоспитации на Слободниот универзитет во Берлин, Германија. Во 2006 година бил студент на Универзитетот „Хумболдт“ во Берлин, Германија.

Во 2013 година бил гостин истражувач во Институт за меѓународно и компаративно јавно право „Макс Планк“ во Хајделберг, Германија како стипендист на Фондацијата „Фридрих Еберт“, а во 2016 година бил гостин истражувач во Институтот „Европа“ при Универзитетот во Саарбрикен, Германија. Во истата година бил на истражувачки престој на Универзитетот во Бон, поддржан од Германската фондација за меѓународна правна соработка (ИРЗ Фондација).

Од 2012 до 2018 година д-р Александар Спасов е еден од главните и одговорните уредници на научното и стручно списание „Европско право“ во издание на Германската фондација за меѓународна правна соработка (ИРЗ Фондација).

Од 2007 до 2019 година д-р Александар Спасов е програмски менаџер во Институтот за социјална демократија „Прогрес“ од Скопје и координатор на повеќе образовни проекти, а особено значајна е Политичката академија за социјална демократија. Во рамките на овие работни ангажмани тој соработува со повеќе реномирани фондации и истражувачки институти како Меѓународниот центар „Олоф Палме“ од Шведска, Националниот демократски институт од САД, Фондацијата „Макс ван дер Штул“ од Холандија и други.

Во 2008 година станал член на Друштвото „Југоисточна Европа“ од Минхен, СР Германија, организација со консултантски статус при Министерството за надворешни работи на СР Германија.

Од 2017 до 2019 година бил надворешен соработник (советник) за креирање на јавни политики во Канцеларијата на Претседателот на Владата на Република Македонија.

Во истиот период бил и експерт во областа на институционалната самоевалуација во високото образование (член на група на експерти за изработка на Закон за високото образование) во рамките на Проектот за развој на вештини и поддршка на иновации при Министерството за образование и наука, а поддржан од Светската банка.

Од 2019 година е надворешен научен соработник (советник) за прашања од областа на надворешната и внатрешната политика и уставни прашања на Претседателот на Република Северна Македонија.

Д-р Александар Љ. Спасов активно владее со англискиот, германскиот, српскиот и хрватскиот јазик, а се служи со полскиот јазик.

**БИБЛИОГРАФИЈА**

**Научни трудови:**

1. **Спасов, А., Спасов, Љ. (2002)** „Некои модели на статусот на стандардните јазици со посебен оглед на македонскиот јазик (прилог кон дискусијата за уставните промени)“ [во:] *Македонски социолингвистички и филолошки теми*, Совет за македонски јазик на Република Македонија: Скопје
2. **Спасов, А., Спасов, Љ. (2004)** „Македонскиот јазик и европските интеграции“ [во:] *Зборник на трудови:Општествените промени и јазикот, книга 10, едиција Јазикот наш денешен*, Институт за македонски јазик „Крсте Мисирков“: Скопје
3. **Спасов, А., Спасов, Љ. (2006)** „Декларацијата на АСНОМ за основните права на граѓанинот на Демократска Македонија во споредба со француската Декларација за правата на човекот и граѓанинот од 1789 г. (Текстолошка анализа)“ [во:] ***Спасов, Љ.,*** *Избрани поглавја од историјата на македонскиот писмен јазик (бојата на јазикот) дел втор*, Култура: Скопје
4. **Спасов, А., Спасов, Љ. (2006)** „Некои модели на статусот на стандардните јазици со посебен освртна македонскиот јазик (прилог кон дискусијата за актуелните уставни промени)“ [во:] ***Спасов, Љ.,****Избрани поглавја од историјата на македонскиот писмен јазик (бојата на јазикот) дел втор*, Култура: Скопје
5. **Спасов, А., Спасов, Љ. (2006)** „Македонскиот јазик и европските интеграции“ [во:] ***Спасов, Љ.,****Избрани поглавја од историјата на македонскиот писмен јазик (бојата на јазикот) дел втор*, Култура: Скопје
6. **Спасов, А. Љ. (2010)** „Падот и обновата на државноста во феудализмот-Западот по падот на Римската империја“ [во:] *Зборник на Правниот факултет „Јустинијан Први“ во чест на Владимир Митков*, Правен факултет „Јустинијан Први“: Скопје
7. **Спасов, А. (2010)** „Државниот суверенитет во контекст на процесите на глобализацијата“ (магистерски труд), Правен факултет „Јустинијан Први“: Скопје
8. **Спасов, А. (2010)** „Новата критичка методологија во проучувањето на државниот суверенитет“ [во:] *Зборник на Правниот факултет „Јустинијан Први“ во чест на Томислав Чокревски*, Правен факултет „Јустинијан Први“: Скопје
9. **Спасов, А. (2010)** „Либерален поим на државниот суверенитет“ [во:] *Зборник на Правниот факултет „Јустинијан Први“ во чест на Ѓорѓи Марјановиќ*, Правен факултет „Јустинијан Први“
10. **Спасов, А. (2011)** „Глобализацијата и државниот суверенитет“ [во:] *Зборник на Правниот факултет „Јустинијан Први“ во чест на Никола Матовски*, Правен факултет „Јустинијан Први“: Скопје
11. **Спасов, А. (2011)** „Државниот суверенитет и глобализацијата“, Фондација „Фридрих Еберт“, Канцеларија Скопје: Скопје
12. **Спасов, А., Спасов, Љ., Арсов, Б. (2011)** „Македонскиот јазик и македонскиот идентитет“[во:] *Зборник на трудови од научниот собир:Стандарднојазичната норма и македонскиот јазик, јазикот и идентитетот, книга 20, едиција Јазикот наш денешен*, Институт за македонски јазик „Крсте Мисирков“: Скопје
13. **Спасов,А. (2012)** „Постмодерен сепаратизам во Европската унија (случајот на Шкотска“[во:] *Зборник на Правниот факултет „Јустинијан Први“ во чест на Тодор Пеливанов*, Правен факултет „Јустинијан Први“: Скопје:
14. **Спасов,А., Шапкова К. (2012)** „Надворешните миграции во Македонија“[во:] *Годишник на Правниот факултет „Јустинијан Први“ по повод 35 години од основањето на студиите по новинарство, Том 44-46,* Правен факултет „Јустинијан Први“: Скопје
15. **Spasov, A., Treneska-Deskoska, R. (2012)** ‘‘Language Policy in Macedonia“[во:] *Südosteuropa Mitteilungen (1/2012)*: München
16. **Спасов, А. (2012)** „Државниот суверенитет во контекст на процесите на глобализација“ (избрани поглавја) [во:] *Силјановска-Давкова,Г.,Тренеска-Дескоска,Р. „Суверенитет-теорија и пракса“, Скопје: Правен факултет „Јустинијан Први“*
17. **Spasov, A. (2013)** “Reconciliation, Cooperation and European Integration: Current Developments in Macedonia” [во:] *Felberbauer, E., Jurekovic, P. (eds.), “Regional Co-operation and Reconciliation in the Aftermath of the ICTY Verdicts: Continuation or Stalemate?, 26th Workshop of the PfP Consortium Study Group “Regional Stability in South East Europe”*: Vienna
18. **Спасов, А., Пирнер, Ш. (2013)** „Преодните одредби во Договорот за пристапување на Хрватска во Европската унија“ [во:] *Европско право (1/2013)*: Скопје
19. **Spasov, A. (2013)** “Social-Democracy in a Transitional Society-The Quest for Social-Democracy on the Margins of Globalization (the Case of R. Macedonia)” [во:] *New Balkan Politics (special issue 2013)*: Skopje
20. **Спасов, А. (2015)** „Современите теории за државниот суверенитет во меѓународниот поредок меѓу правниот позитивизам и државната одговорност “ (докторски труд), Правен факултет „Јустинијан Први“: Скопје
21. **Спасов, А. (2015)** „Легалитет на хуманитарните интервенции“ [во:] *Годишник на Правниот факултет „Јустинијан Први“ во чест на Лазар Китановски, Том 52*, Правен факултет „Јустинијан Први“: Скопје
22. **Бачовска, Ј., Спасов, А. (2015)** „За некои аспекти на проблемот на говорот на омраза и слободата на изразување (компаративна анализа)“ [во:] *Годишник на Правниот факултет „Јустинијан Први“ во чест на Славко Милосавлевски, Том 53*, Правен факултет „Јустинијан Први“: Скопје
23. **Спасов, А. (2015)** „Соработката на државите од поранешна Југославија со меѓународниот кривичен трибунал за поранешна Југославија (МКТЈ) како предуслов за ЕУ-интеграцијата“ [во:] *Европско право (1-2/2015)*: Скопје
24. **Спасов, А. (2016)** „Медиумите и злосторствата против човештвото-научени лекции (случајот на Руанда)[во:] Зборник на Правниот факултет „Јустинијан Први“ од Меѓународната конференција „Медиумите и човековите права“, Правен факултет „Јустинијан Први“: Скопје
25. **Ристова-Астеруд, К., Спасов, А. (2017)** „Правниот мултилингвизам и правната семиотика во Европската Унија во контекст на правната евроинтеграција на Република Македонија“ [во:] *Европско право (2/2017)*: Скопје
26. **Спасов, А., Бачовска Недиќ, Ј. (2017)** „Класичен поим на внатрешниот државен суверенитет“ [во:] *Годишник на Правниот факултет „Јустинијан Први“ во чест на Марјан Марјановски, Том 56*, Правен факултет „Јустинијан Први“: Скопје
27. **Спасов, А., (2018)** „Државниот суверенитет во современиот меѓународен поредок“, Магор: Скопје
28. **Spasov, A. (2019)** “Die Vergangenheitsbewältigung als eine Vorbedingung für die Transformation-Der Fall Mazedoniens“ [во:] *Rechtstransformation in Südosteuropa am Beispiel des ehemaligen Jugoslawiens: Vorbedingungen, Akteure und (Miss-)Erfolge, Eine vorläfige Bestandsaufname, Internationales Südosteuropa-Symposion November 2017, Deutsche Stiftung für Internationale Rechtliche Zusammenarbeit e.V. (IRZ) und Südosteuropa-Gesellschaft e.V. (SOG)*: Bonn, München
29. **Brsakoska-Bazerkoska, J., Spasov, A. (2019)** “Challenging the West by (Ab) Using the Vacuum: The Case of the Russian Influence in Republic of North Macedonia [во:] *Law Review Iustinianus Primus (Vol.10, Issue 1/2019)*: Skopje
30. **Spasov, A. (2019)** „Suočavanje posleratne Nemačke s ne (pravom) i nepravdom nacionalsocijalizma [во:] *KoPra-Kontinentalno pravo (3/2019)*: Beograd
31. **Спасов, А., Бачовска Недиќ, Ј. (2019)** „Говор на омраза и слобода на изразување-ограничувања“ [во:] *Евродијалог-списание за европски прашања (24/2019)*: Скопје

**Стручни трудови:**

1. **Спасов, А. (1998)** „Некои аспекти на политичките ориентации на ТМОРО“ , Скопје:Гимназија „Јосип Броз Тито“
2. **Спасов, А., Стамболиева, М., Тевдовски, Д. (2008)** „555 дена конзервативно владеење во Македонија“,Скопје: Прогрес-Институт за социјална демократија
3. **Спасов, А. (2008)** „ Децентрализацијата во Македонија (Рамномерен регионален развој и образование)- состојби и перспективи“, Скопје: Прогрес-Институт за социјална демократија
4. **Спасов, А. (2009)** „ Децентрализацијата во Македонија (Рамномерен регионален развој и локален економски развој)- состојби и перспективи“, Скопје: Прогрес-Институт за социјална демократија
5. **Спасов, А. (2011)** Резиме на дискусијата на тема„Државната неправда кон граѓаните за време на социјалистичкото владеење“ [во:] „*Правниот однос меѓу граѓанинот и државата во демократско-правната држава*“, Скопје: Фондација „Фридрих Еберт“, Канцеларија Скопје и Германска фондацијата за меѓународна правна соработка (ИРЗ)
6. **Spasov, A. (2011)** Zusamenfassung der Diskusion zum Thema “Das Staatliche Unrecht an den Bürgern zu Zeiten des Sozialistischen Regimes“ [во:] **“***Das Rechtsverhältnis von Bürger und Staat im Demokratischen Rechtsstaat***”,** Skopje: Friedrich-Ebert-Stiftung, Büro Skopje und Deustche Stiftung für Internationale Rechtliche Zusammenarbeit
7. **Spasov, A. (2012)** “Izvještaj za tematsku konferenciju *Reforma pravosuđa u zemljama u tranziciji-20 godina Fondacije IRZ* [во:] *Nova pravna revija-Časopis za domaće, njemaćko i evropsko pravo (2/2012)*: Sarajevo
8. **Spasov, A. (2016)** “A Macedonian Perspective on the Migration Crisis” [во:] *Clingendael Institute, Clingendael Magazine, EU Forum, Migration*: The Hague
9. **Spasov, A. (2018)** “Democracy needs Democrats-The Role of Political Foundations in the Democratic Development of the Western Balkans”, Progres-Institute for Social Democracy, National Democratic Institute: Skopje
10. **Спасов, А., Зафиров, Т, Јанкоска, А. (2018)** „Како да се справиме со деографската криза во Република Македонија“, Прогрес-Институт за социјална демократија, Westminster Foundation for Democracy: Скопје
11. **Спасов, А., Стојановиќ Ѓорѓевиќ, Д., со истражувачки тим (2018)** „Промени во моделот и менување на перцепцијата за средното стручно образование во Република Македонија“, Фондација „Фридрих Еберт“-Канцеларија во Скопје, Прогрес-Институт за социјална демократија:Скопје
12. **Sinisalo, S., Spasov, A. (2019)** “Finnish EU Presidency and the Enlargement in the Western Balkans”, Kalevi Sorsa-säätiö: Helsinki
13. **Спасов, А. (2019)** „Како ќе се равива европскиот проект и како ќе се проширува ЕУ“ [во:] *Предизвици-списание за општествени прашања,* Фондација „Фридрих Еберт“-Канцеларија во Скопје: Скопје
14. **Спасов, А. (2019)** „Прирачник за обука за правна социјализација за ученици во завршна година на основното образование и во средното образование“, Intenational organization for Migration (IOM) UN Migration: Скопје
15. **Спасов, А. (2020)** „Вонредната состојба како правен предизвик-скица на критички размислувања“ [во:] Зборник на трудови од Конференцијата „Правно-политички и економски дискурс во време на COVID-19“, Правен факултет „Јустинијан Први“: Скопје